CELEX: 31990R1938
Language: el
Date: 1990-07-05 00:00:00
Title: Κανονισμός (ΕΟΚ) αριθ. 1938/90 της Επιτροπής της 5ης Ιουλίου 1990 περί παύσεως της αλιείας της ρέγγας από πλοία με σημαία της Δανίας

Avis juridique important

|

31990R1938

Κανονισμός (ΕΟΚ) αριθ. 1938/90 της Επιτροπής της 5ης Ιουλίου 1990 περί παύσεως της αλιείας της ρέγγας από πλοία με σημαία της Δανίας  

Επίσημη Εφημερίδα αριθ. L 174 της 07/07/1990 σ. 0031 - 0031

***** ΚΑΝΟΝΙΣΜΟΣ (ΕΟΚ) αριθ. 1938/90 ΤΗΣ ΕΠΙΤΡΟΠΗΣ  της 5ης Ιουλίου 1990  περί παύσεως της αλιείας της ρέγγας από πλοία με σημαία της Δανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4047/89 του Συμβουλίου της 19ης Δεκεμβρίου 1989 για τον καθορισμό, για ορισμένα αποθέματα ιχθύων ή ομάδες ιχθύων, του επιτρεπομένου συνόλου των αλιευμάτων για το 1990 και ορισμένων όρων υπό τους οποίους μπορούν να αλιευθούν (3), όπως τροποποιήθηκε από τον κανονισμό (ΕΟΚ) αριθ. 1887/90 (4), προβλέπει ποσοστώσεις για τη ρέγγα για το 1990·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, οι ποσοστώσεις της ρέγγας στα ύδατα των διαιρέσεων CIEM IVc (εκτός του αποθέματος Blackwater) και VIId που διατέθηκαν στη Δανία για το 1990 εξαντλήθηκαν ύστερα από μια μεταφορά της ποσόστωσης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι ποσοστώσεις για τη ρέγγα στα ύδατα των διαιρέσεων CIEM IVc (εκτός του αποθέματος Blackwater) και VIId που διατέθηκαν στη Δανία για το 1990 θεωρείται ότι έχουν εξαντληθεί.  Απαγορεύεται η αλιεία της ρέγγας στα ύδατα των διαιρέσεων CIEM IVc (εκτός του αποθέματος Blackwater) και VIId που έχουν αλιευθεί από πλοία με σημαία της Δανίας ή νηολογημένα στη Δανία, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση αυτού του αποθέματος από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 5 Ιουλίου 1990.  Για την Επιτροπή  Manuel MARIN  Αντιπρόεδρος  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 306 της 11. 11. 1988, σ. 2.  (3) ΕΕ αριθ. L 389 της 30. 12. 1989, σ. 1.  (4) ΕΕ αριθ. L 172 της 5. 7. 1990, σ. 1.